Daar is baie restaurante, maar in ons opinie is Muisbosskerm nie op standaard nie en ons sal nie weer soontoe gaan nie. Die foto's van kreef en mossels op hulle webtuiste was nie daar nie. Dit het gelyk of baie disse gevries was voor die tyd en slegs visse wat gebraai is was heerlik, maar nie gemerk nie so mens het nie geweet wat jy eet nie.
Ek het nog net 'n klein deeltjie van Oudtshoorn gesien want ek gaan meestal vir besigheid soontoe, maar om as toeris die dorp te besoek is definitief op my wenslys! CP Nel Museum is 'n moet vir elke besoeker.
Kerkstraat is baie interessant en ons het die bier by Paddagang baie geniet. Ons het in die strate opgeloop en al die huise en beskrywings bekyk. Die area is baie mooi.
'n Fantastiese vriendelike dorp, warm vriendelike mense, baie interessante toere en besienswaardighede en netjies. Beslis 'n dorp om op 'n toerkalender in te pas.
Baie dankie, moenie te haastig wees nie en ook nie moderne geriewe verwag nie. Pragtige ligging en jy word op die hande gedra met landelike gasvryheid. Die ontbyt was heerlik saam met die uitsig.
Maak definitief 'n draai by die skeepswrakmuseum! Daar is ook baie oulike koffiewinkels in die dorp soos bv. Mozart's. Onthou ook om 'n draai te maak by Napier se pragtige koffiewinkels en militêre museum!
Napier lyk vir my of dit minder besig is as 'n paar jaar gelede toe toerisme daar hoogty gevier het. 'n Pragtige, netjiese dorpie wat sentraal geleë is om wynplase ens. te besoek. Daar is beperkte restaurante oop in die aand vir aandete. Probeer gerus die tamatiebredie by die Napier Plaas Stal (net oop in die dag); dit proe soos wat dit moet en jy kan dit ook gevries koop om huis toe te neem!
Riebeek-Kasteel is 'n rustige dorpie en bied baie lekker eetplekke. Die grootste bate is die vele kunstenaars wat daar ateljees het - wat dit vir die kunsliefhebber 'n besliste bestemming maak.
Ek is eenvoudig mal oor die strand en restaurante so naby ons verblyf. Sal verkies om in die somer ook daar te wil bly vir die mooi sonsondergang en om op die strand te stap.
Dis ons hartsplek hierdie en ons is in proses om voorsiening te maak vir ons aftrede hier oor 5 jaar.